Kekšetau "Arlan"
Kekšetau "Arlan" ir hokeja komanda no Kekšetau, Kazahstānas. Kopš dibināšanas 2009. gadā tā spēlē Kazahstānas hokeja līgā, 2018. gadā kļūstot par līgas čempioni. 2018. gadā "Arlan" izcīnīja Kontinentālo kausu. Komandas rindās spēlējuši 10 Latvijas hokejisti, no kuriem visilgāk, trīs sezonas, laika posmā no 2011. līdz 2015. gadam komandas rindās aizvadījuši Artūrs Ozoliņš un Renārs Demiters. Divas sezonas komandas sastāvā spēlējuši arī Andrejs Smirnovs un Elvijs Biezais.